Al-Muzzammil
<s>U ime Allaha, Milostivog, Samilosnog!</s><s>1. O ti, umotani! -
2. probdij noć, osim maloga dijela;</s>

<s>3. polovinu njezinu ili malo manje od nje;</s>

<s>4. ili malo više od nje, i izgovaraj Kur’an pažljivo</s>

<s>5. Mi ćemo ti, doista, teške riječi slati -</s>

<s>6. ta ustajanje noću, zaista, jače djeluje i izgovara se jasnije,</s>

<s>7. a ti danju, doista, imaš mnogo posla.</s>

<s>8. I spominji ime Gospodara svoga i Njemu se potpuno posveti -</s>

<s>9. o­n je Gospodar istoka i zapada, nema boga osim Njega, i Njega uzmi za zaštitnika!</s>

<s>10.</s><s>I otrpi o­no što o­ni govore i izbjegavaj ih na prikladan način,</s>

<s>11. a Mene ostavi o­nima koji te u laž ugone, koji raskošno žive i daj im malo vremena;</s>

<s>12. biće u Nas, doista, okova i ognja,</s>

<s>13. i jela koje u grlu zastaje, i patnje nesnosne</s>

<s>14. na Dan kada se Zemlja i planine zatresu, i planine - pješčani humci razbacani postanu.</s>

<s>15.</s><s>Mi smo vam, zaista, poslali Poslanika da bi svjedočio protiv vas isto o­nako kao što smo i faraonu poslanika poslali,</s>

<s>16. ali faraon nije poslušao poslanika, pa smo ga teškom kaznom kaznili.</s>

<s>17.</s><s>Kako ćete se, ako ostanete nevjernici, sačuvati Dana koji će djecu sijedom učiniti?!</s>

<s>18.</s><s>Nebo će se toga dana rascijepiti, prijetnja Njegova će se ispuniti.</s>

<s>19.</s><s>To je, doista, pouka; i ko hoće, put ka Gospodaru svome će izabrati.</s>

<s>20.</s><s>Gospodar tvoj, sigurno, zna da ti u molitvi provodiš manje od dvije trećine noći, polovinu njezinu ili trećinu njezinu, a i neki od o­nih koji su uz tebe.</s><s>Allah određuje dužinu noći i dana, o­n zna da vi to ne umijete izračunati pa vam prašta, a vi iz Kur’ana učite o­no što je lahko; o­n zna da će među vama biti bolesnih, i o­nih koji će po svijetu putovati i Allahove blagodati tražiti, i o­nih koji će se na Allahovu putu boriti - zato izgovarajte iz njega o­no što vam je lahko, i molitvu obavljajte, i milostinju udjeljujte, i draga srca Allahu zajam dajte!</s><s>A dobro koje za sebe unaprijed osigurate naći ćete kod Allaha još većim i dobićete još veću nagradu.</s><s>I molite Allaha da vam oprosti, jer Allah prašta i milostiv je.</s>

<s>(Kur'an Časni)</s>

